open-index/open-wikipedia-markdown huggingface dataset:
Giacomo Meyerbeer

duimnael|Giacomo Meyerbeer, gravering ná 'n foto deur Pierre Petit (1865)
duimnael|upright=0.8|regs|Die jong Jakob Beer, portret deur Friedrich Georg Weitsch (1803)
[duimnael|upright=0.8|regs|Amalie Beer, Meyerbeer se moeder. Skildery deur Carl Kretschmar, omstreeks [1803 ]]
**Giacomo Meyerbeer**, oorspronklike naam **Jakob Liebmann Meyer Beer** (5 September 1791, Tasdorf, naby Berlyn - 2 Mei 1864, Parys), was ‘n Duitse operakomponis wat veral werke in die romantiese-opera genre gekomponeer het. 

Hy is gebore uit 'n welgestelde Joodse gesin en het komposisie in Berlyn en later in Darmstadt studeer waar hy bevriend geraak het C.M. von Weber. Sy vroeë Duitse operas wat in München, Stuttgart en Wene gekomponeer is, was onsuksesvol. Na 'n reis na Parys en Londen vestig hy hom in 1816 in Italië waar hy vyf operas komponeer wat herinner aan die werke van Rossini. Die beste van die werke is *Il crociato* (Venesië, 1824), wat die jaar daarna in Londen en Parys opgevoer is. Sy eerste Franse opera wat saam met Eugène Scribe geskryf is, is getiteld *Robert le Diable* (Parys, 1831). Dit is geskryf om te voldoen aan die destydse romantiese smaak vir die Middeleeue, die bonatuurlike en die makabere. Die werk was 'n onmiddellike sukses, en as sodanig het dit as voorbeeld gedien vir die wydopgesette Franse opera. Ook sy *Les Huguenots* uit 1836 was 'n reuse sukses. 

In 1842 het Meyerbeer tydelik na Berlyn teruggekeer waar hy aangestel is as die musiekdirekteur van die Pruisiese koning. Dit het Wagner aangespoor om sy *Der fliegende Holländer* te komponeer. Gedurende hierdie tydperk het Meyerbeer in Schlesien 'n Duitse opera getiteld *Ein Feldlager* gekomponeer (1844) waarin Jenny Lind die hoofrol vertolk het. Sy derde romantiese opera is getiteld *Le Prophète*. Dit is gebaseer op ‘n libretto deur Scribe en in 1849 in Parys opgevoer. Hierna het hy hom gewend na ‘n ligter styl en twee werke in die opéra comique-genre gekomponeer, naamlik:  ''L'Etoile du nord* (1854) en *Le Pardon de Ploërmel* (1859). Sy laaste opera was *L'Africaine*.

Meyerbeer was in sy tyd besonders gewild. Sy reputasie, gebaseer op sy vier Paryse operas, het egter nie lank gehou nie. Tog het hy by wyse van sy groot karaktertonele, sy dramatiese styl van vokale komposisie en sy oorspronklike orkestrasie—veral die gebruik van die bas-klarinet, die saxofoon en die fagot, ‘n groot invloed uitgeoefen op die ontwikkeling van opera. Hy het ook vir Berlioz beïnvloed. Operas soos Verdi se *Don Carlos* en Puccini se *Turandot* kan op grond van hul skouspelagtigheid en meesterlike manipulasie van ensembles en arias teruggespoor word na Meyerbeer. ‘n Aantal van sy operas, mees noemenswaardig *L'Africaine'', het in die 20ste eeu 'n herlewing ondervind. 'n Balletsuite, *Les Patineurs*, wat gebaseer is op *Le Prophète*, is deur Constant Lambert verwerk.

## Verwysings
Watsonia amatolae

***Watsonia amatolae*** is 'n plant wat tot die genus *Watsonia* behoort en is endemies aan die Oos-Kaap. Hier kom dit voor in die Amatholeberge vanaf  die Katberg en Gaika's Kop in die weste tot by Hogsback en die Dohneberge in die ooste. Die spesie het 'n voorkomsgebied van 417&nbsp;km² en daar is vyf subpopulasies bekend. Die plant word nie bedreig nie maar word beskou as seldsaam.

## Bronnelys 
* REDLIST Sanbi
* Plants of the World Online
Watsonia angusta

***Watsonia angusta*** is 'n plant wat tot die genus *Watsonia* behoort en deel van die fynbos vorm. Die spesie is endemiesaan die oos- en Wes-Kaap. Dit kom voor vanaf die Sederberg en Kaapse Skiereiland, meer kuslangs, tot by die voorheuwels van die Drakensberg naby die grens van KwaZulu-Natal.

## Galery 

Watsonia angusta 1DS-II 1-C5107.jpg
Watsonia angusta 1DS-II 1-C5109.jpg
Watsonia angusta 1DS-II 1-C5158.jpg
Watsonia angusta 1DS-II 1-C5159.jpg
Watsonia angusta.jpg

## Bronnelys 
* REDLIST Sanbi
* Plants of the World Online
Sem Dresden

**Samuel (Sem) Dresden** (5 Augustus 1914, Amsterdam – 6 Mei 2002, Leiden) was 'n Nederlandse literatuurwetenskaplike, romansier en essayis. Hy was 'n neef van die komponis Sem Dresden (1881-1957).

## Biografie
[duimnael|regs|Dresden (heel regs) as erepromotor van Jean Schlumberger (1954). Middel [E.M. Forster ]]
Nadat hy sy skoolloopbaan aan die Vossius Gimnasium in Amsterdam voltooi het, het Dresden die Gimnasium A-staatseksamen afgelê en filosofie en Frans in Amsterdam en Parys studeer. Dresden is in 1947 aangestel as professor van Franse letterkunde aan die Rijksuniversiteit Leiden. Hy was vanaf 1962 tot 1963 "rector magnificus" van dié instelling en vanaf 1975 tot 1981 het hy die leerstoel beklee vir *algemene literêre studies*. Dresden was ook vanaf 1978 tot 1981 die president van die Koninklijke Nederlandse Akademie van Wetenschappen.

Benewens ongeveer 200 artikels, het Dresden ook baie boeke gepubliseer. "Vervolging, vernietiging, literatuur", wat oor die Jode se letterkundige verwerking van die Sjoa handel, is waarskynlik sy bekendste werk. Hy het verskeie literêre toekennings ontvang. Hy het self ook tientalle kere op die beoordelingspanele van literêre pryse gesit, waaronder die Martinus Nijhoff-prys.

## Bibliografie (keur) 
[duimnael|Sy graf (Joodse begraafplaas in [Katwijk). ]]
*(1941) ''L'artiste et l'absolu. Paul Valéry et Marcel Proust* (diss.)
*(1946) *Existentie-philosophie en literatuurbeschouwing*
*(1947) *Moderne Franse romankunst*
*(1949) *Bezonken avonturen*
*(1952) *Critiek op de tweesprong*
*(1952) *Montaigne, de spelende wijsgeer*
*(1954) *Het probleem der literaire werkelijkheid*
*(1956) *De structuur van de biografie*
*(1957) *Marionettenspel met de dood* (i.s.m. Simon Vestdijk) 
*(1958) *Over het lezen en het boek*
*(1959) *De literaire getuige*
*(1963) *Souvenir*
*(1965) *Wereld in woorden*
*(1966) *Humanistische wijsheidsidealen*
*(1967) *Het humanistische denken*
*(1972) *Rabelais - nuchtere dronkenschap*
*(1978) *Inleiding tot "Du côté de chez Swann" deur Marcel Proust*
*(1980) *Het einde*
*(1980) *Symbolisme*
*(1983) *Beeld van een verbannen intellectueel*
*(1983) *Bezig zijn met literatuur*
*(1987) *Wat is creativiteit?*
*(1991) *Vervolging, vernietiging, literatuur*
*(1992) *Michel de Montaigne*
*(1995) *Joodse waardigheid*
*(1997) *Het vreemde vermaak dat lezen heet*
*(2002) *Over de biografie* (red. Leo van Maris en Herman Verhaar)
*(2005) *Het beste van Dresden* (red. Leo van Maris, Paul J. Smith en Evert van der Starre)

## Onderskeidings
*(1961) Dr. Wijnaendts Francken-prys vir *De literaire getuige*
*(1988) Jan Greshoff-prys vir *Wat is creativiteit?*
*(1992) Busken Huet-prys vir *Vervolging, vernietiging, literatuur''
*(2000) Joost van den Vondel-prys
*(2001) Jacobson-prys vir sy gehele oeuvre
*(2002) P.C. Hooft-prys vir sy gehele oeuvre
Jean Racine

**Jean Racine**, gedoop as **Jean-Baptiste Racine** (Franse fonetiese uitspraak: ʒɑ̃ batist ʁasin; 22 Desember 1639 - 21 April 1699), is saam met Molière en Corneille een van die drie groot Franse dramaturge uit die 17de eeu. Hy is 'n belangrike literêre figuur in die westerse tradisie. Racine was hoofsaaklik 'n skrywer van tragedies. 'n Aantal neoklassieke meesterstukke  soos *Phèdre*, *Andromaque* en *Athalie* het uit sy pen verskyn.  Hy het een komedie getiteld *Les Plaideurs*,  en 'n gedempte tragedie getiteld *Esther* vir jongelinge geskryf.

Sy skryfwerk is bekend vir die elegansie, suiwerheid, spoed en raserny daarvan, maar ook   vir die "glorie van die harde, elektriese woede" daarvan. Racine se dramaturgie word gekenmerk deur sy sielkundige insig en die passie van die karakters.

Die linguïstiese effekte van Racine se digkuns word oor die algemeen as onvertaalbaar beskou, alhoewel verskeie gerekende digters pogings aangewend het om sy werk in Engels te vertaal,

## Toneelstukke
### Tragedies
* *La Thébaïde* (1664)
* *Alexandre le Grand* (1665)
* *Andromaque* (1667)
* *Britannicus* (1669)
* *Bérénice* (1670)
* *Bajazet* (1672)
* *Mithridate* (1673)
* *Iphigénie* (1674)
* *Phèdre* (1677)
* *Esther* (1689)
* *Athalie* (1691)

### Komedies
* *Les Plaideurs* (1668)

## Ander werke 
### Vertalings 
* *Le Banquet de Platon* 
* *Vie de Diogène le Cynique* 
* Tekste deur Eusebius van Caesarea
* *La Poétique* (Aristoteles)

### Historiese werke 
* *Vie de Louis XIV* (verlore)
* ''Abrégé de l'histoire de Port-Royal* (1767)

## Verwysings
## Verdere leeswerk
* Barthes, Roland, "On Racine," Trans Richard Howard, New York: Hill and Wang, 1964.
* Brereton, Geoffrey, *Jean Racine: A Critical Biography*, Cassell, 1951.
* Butler, Philip, *Racine: A Study,* Londen: Heinemann Educational Books, 1974.
* Campbell, John, "Questioning Racinian Tragedy," Chapel Hill: University of North Carolina Press, 2005.
* Forestier, Georges,  *Jean Racine,* Parys: Gallimard, 2006.
* Gossip, Christopher J., "An Introduction to French Classical Tragedy," Totowa, NJ: Barnes & Noble, 1981.
* Knight, R.C., "Racine et la Grèce," Parys: Nizet, 1950; rpt. 1974.
* Maskell, David, "Racine: A Theatrical Reading," Oxford: Clarendon Press, 1991.
* Phillips, Henry, "Racine: Language and Theatre," Durham, Engeland: University of Durham Press, 1994.
* 
* Rohou, Jean, *L"Evolution du tragique racinien," Parys: SEDES, 1991. 
* Tobin, Ronald, "Jean Racine Revisited," New York: Twayne, 1999.
* Vuillemin, Jean-Claude,  "Jean Racine," in L. Foisneau, red., *Dictionary of Seventeenth-Century French Philosophers,* 2 vols, Londen en New York: Thoemmes Continuum, 2008, II, pp. 1041–46.

## Eksterne skakels
* 
* 
*Biografie, Bibliografie, Analise 
*Racine se werke by Bartleby.com
*Verskeie volle weergawes van Racine se toneelstukke by Google Books
*Volledige teaterstukke wat aanlyn afgelaai kan word (Poesies.net) 
*Volledige Tragedies (theatre-clasique.fr)
Laura Bassi

duimnael|Laura Bassi
**Laura Maria Caterina Bassi** (29 Oktober 1711 - 20 Februarie 1778) was 'n Italiaanse fisikus en akademikus. Sy is erken en uitgebeeld as 'Minerva' (godin van wysheid), en was die tweede vrou in die wêreld wat die graad Doktor in die Filosofie verwerf het (na die filosoof Elena Cornaro Piscopia, wat in 1678 'n doktorsgraad behaal het) en die eerste vrou wat 'n doktorsgraad in die wetenskap verwerf.  Toe sy aan die Universiteit van Bologna gewerk het, was sy ook die eerste vroulike dosent aan 'n universiteit. Sy was op 'n tyd die bes betaalde werknemer daar. Sy word uiteindelik die tweede vroulike universiteitsprofessor in die wêreld na Bettisia Gozzadini.  Sy was ook die eerste vrouelid van enige wetenskaplike instelling toe sy in 1732 tot die Akademie vir Wetenskappe van die Instituut van Bologna verkies is.

Bassi het geen formele opleiding gehad nie en is privaat onderrig van vyf tot twintig. Tóé was sy goed vertroud met alle belangrike vakgebiede, insluitende wetenskappe en wiskunde. Prospero Lambertini, die aartsbiskop van Bologna (later pous Benedictus XIV), het haar beskermheer geword. Met die reëling van Lambertini verdedig sy op 17 April 1732 in die openbaar nege-en-veertig proefskrifte voor professore van die Universiteit van Bologna, waarvoor sy op 12 Mei 'n doktorsgraad verwerf. 'n Maand later is sy deur die universiteit aangestel as die eerste vroulike dosent, alhoewel sy beperk was om klasse vir slegs mans te gee. Lambertini, destyds die pous, het haar gehelp om toestemming te kry vir privaatklasse en eksperimente, wat die universiteit in 1740 verleen het.

Bassi het die belangrikste advokaat van Newtonse meganika in Italië geword. Sy is in 1745 deur die pous opgeneem in die *Benedettini* (soortgelyk aan die moderne Pouslike Akademie vir Wetenskappe) as 'n bykomende lid. Sy het in 1776 die leerstoel vir eksperimentele fisika opgeneem, wat sy tot haar dood beklee het. Sy word by die Kerk van Corpus Domini, Bologna, begrawe.

## Verwysings
## Eksterne skakels
Watsonia canaliculata

***Watsonia canaliculata*** is 'n plant wat tot die genus *Watsonia* behoort. Die spesie is endemies aan KwaZulu-Natal en kom voor in die Middeland. Die plant het 70% van sy habitat afgestaan aan die aanplant van plantasies, landbou aktiwiteite en indringerplante. Laasgenoemde bly 'n groot bedreiging.

## Bronnelys 
* REDLIST Sanbi
* Plants of the World Online
Suid-Koerdies

[duimnael|links|Verspreiding van [Koerdiese tale wat deur Koerde gepraat word:
]]
**Suid-Koerdies** (Koerdies: زۆڤان کوردیی باشووری ,کوردی خوارگ, *Zûwane Kurdîy başûrî*, *Kurdiy xwarig*) is 'n Koerdiese dialek wat veral in die ooste van Irak en die weste van Iran gepraat word. Dit word in die Irannese provinsies Kermansjah en Ilam, asook in die Irakse streek Khanaqin gepraat. Dit is ook die dialek van die Koerdiese *Kakayî*-stam naby Kirkoek. Daar is ook baie Suid-Koerdiese sprekers in die Elboersberge.

## Verwysings 
## Eksterne skakels
Piazza dei Miracoli

Die **Piazza dei Miracoli** (Afrikaans: *Plein van wonderwerke*), formeel bekend as die **Piazza de Duomo** (Domplein), is 'n groot ommuurde gebied in die sentrum van die Toskaanse stad Pisa. Dit is bekend as een van die belangrikste sentra van middeleeuse kuns in die wêreld en as een van die mooiste argitektoniese komplekse in die wêreld. Dit is deels bestraat en deels begras en word oorheers deur vier religieuse geboue: die Katedraal van Pisa, die Toring van Pisa (die Campanile van die katedraal), die doopvont (baptisterium) van Pisa en die Camposanto. 

Die naam *Piazza dei Miracoli* is afkomstig van die Italiaanse skrywer en digter Gabriele D'Annunzio wat in sy boek  *Forse che si forse che no* (1910) die plein soos volg beskryf:

Die Domplein word dikwels foutiewelik *Campo dei Miracoli* (Veld van Wondere) genoem. Dié is egter 'n fiktiewe veld uit die boek Pinocchio, waar goue saad uit 'n geldboom groei.

Die oprigting van die plein is befonds uit skatte wat die Republiek van Pisa in 1063 van die Sarasene in Palermo gebuit het.

In 1987 is die plein met al sy geboue deur UNESCO tot 'n Wêrelderfenisgebied verklaar.

center|duimnael|700px|Panoramafoto van die Piazza dei Miracoli.

## Verwysings 
## Eksterne skakels 
* Amptelike webwerf
* Fotoversameling
* Toeristiese resensies
François Rabelais

**François Rabelais** (; gebore tussen 1483 en 1494; sterf in 1553) was 'n Franse Renaissanceskrywer, Renaissance-humanis, geneeskundige, monnik en Grieks-geleerde. Hy is bekend as 'n skrywer van satire, die groteske, skunnige grappe, en liedjies.  

Hy was 'n Christen maar terselfdertyd ook anti-klerikaal, en is deur sommige as 'n vrydenker beskou; as sulks het hy die beeld van 'n "bon vivant" uitgestraal. Die veelvuldige fasette van sy persoonlikheid lei dikwels daartoe dat hy as 'n teenstrydige persoonlikheid beskou word. Hy was vasgevang in die godsdienstige en politieke onrus van die Reformasie, en was beide sensitief en krities teenoor die groot vraagstukke van sy tyd. 

Hy was 'n bewonderaar van Erasmus en het beide parodie en satire geskryf. Daarmee het hy geveg vir verdraagsaamheid, vrede, 'n evangeliese geloof en vir die terugkeer na die kennis van die antieke Grieks-Romeinse wêreld. Hy het Plato se werke voorgestaan as 'n manier waarop die buitensporighede van Aristotelianisme teëgewerk kon word. Hy was, wat sy kritiek op die skolastiek en die monastiek betref, dit eens met die Protestantisme, maar die godsdienshervormer Johannes Calvyn het hom nogtans in 1550 aangeval.

Vanweë sy literêre- en historiese belang beskou Westerse kritici hom as van die grootste skrywers van die wêreldliteratuur en as een van die skeppers van moderne Europese letterkunde.  Sy bekendste werk is *Gargantua en Pantagruel*. Die verhale waaruit die werk bestaan; met hul reusagtige karakters, heroies-komiese parodieë, eposse en ridderlikheid, bied 'n voorskou op die realistiese-, satiriese- en filosofiese romankuns; dit word derhalwe gesien as een van die eerste moderne romans.

Sy literêre nalatenskap is van so 'n aard dat die woord "Rabelaisies" geskep is, geïnspireer deur sy werk en lewe. Die Webster's Dictionary definieer die woord as iemand of iets wat "gekenmerk word deur growwe, robuuste humor, uitspattige karikature of gewaagde naturalisme". 

## Werke 
* Gargantua en Pantagruel, 'n reeks van vyf boeke bestaande uit:
** *Pantagruel* (1532)
** *La vie très horrifique du grand Gargantua*, algemeen bekend as *Gargantua* (1534)
** *Le Tiers Livre* ("Die derde boek", 1546)
** *Le Quart Livre* ("Die vierde boek", 1552)
** *Le Cinquième Livre* ('n vyfde boek, waarvan die outeurskap betwis word)

## Verwysings 
## Bronne 
#### Kommentaar 
* Bakhtin, Mikhail, Tapani Laine, Paula Nieminen, en Erkki Salo. *François Rabelais: Keskiajan Ja Renessanssin Nauru.* Helsinki: Like, 1968.
* 
* 
* 
* 
* 
* 
* 
* 
* 

#### Volledige Werke 
* 
* 
* 

## Eksterne skakels 
* 
* 
* Project Gutenberg e-text of *Gargantua en Pantagruel*
* Association de Bibliophiles Universels e-text of *Gargantua* in Frans
* 'n Nederlandstalige webwerf oor Rabelais 
* Rabelais et la Renaissance, sur le Portail de la Renaissance française (Frans)
* François Rabelais Museum on the Internet (Frans)
* Henry Émile Chevalier, *Rabelais and his editors*, 1868 (Frans).
Die klassieke

**Die klassieke**, **klassieke** of **klassieke studies** is die studie van die Klassieke Oudheid, en in die Westerse wêreld verwys dit gewoonlik na die studie van Antieke Griekse literatuur en Romeinse literatuur in hul oorspronklike tale van Oudgrieks en Latyn. Dit kan ook die Grieks-Romeinse filosofie, geskiedenis en argeologie as sekondêre vakke insluit.

In die Westerse beskawing word die studie van die Griekse en Romeinse klassieke tradisioneel beskou as die grondslag van die geesteswetenskappe, en klassieke studie was dus tradisioneel die hoeksteen van 'n tipiese Europese onderwys.

## Sien ook 
* Neo-Klassisisme

## Eksterne skakels 
* Internetbronne oor die klassieke by die Department of Classical Philology, Universiteit van Tartu
* Internetbronne oor die klassieke by die Universiteit van California, Irvine.
* Perseus Project webwerf by Tufts Universiteit
* Alpheios Project webwerf
De Telegraaf

regs|duimnael|upright=1.15|'n Eksemplaar van die koerant
***De Telegraaf*** is die grootste Nederlandse dagblad. Die gedrukte weergawe het in 2015 'n daaglikse sirkulasie van 430,686 gehad. 

*De Courant/Nieuws van de Dag* se publikasie is in 1998 gestaak. In 1999 was die sirkulasie van *De Telegraaf* 808,000 eksemplare, wat dit negende in Europa geplaas het wat sy sirkulasiesyfers betref. 

### 21ste eeu
*De Telegraaf* was in 2001 agtste in Europa wat sy sirkulasiesyfers betref, met 'n oplaag van 807,000 eksemplare.   In 2014 was dit 455,727, waarna dit gedaal het tot 430,686 in 2015.Sirkulasie het in 2017 gedaal tot 393,537.

Op 26 Junie 2018 het 'n afleweringswa doelbewus die kantoorgebou van *De Telegraaf* binnegedring en daarna vlam gevat. Die brand is waarskynlik deur die bestuurder gestig met die doel om met 'n wegkommotor te ontsnap. Die gebou het aansienlike skade opgedoen. Die polisie is van mening dat die aanval deur georganiseerde misdaadsindikate uitgevoer is; vier dae tevore was die gebou van *Panorama* ook die teiken van 'n aanval, moontlik omdat albei publikasies oor ernstige misdaad berig.  *Panorama* se kantoor is getref deur 'n anti-tenk-missiel - 'n lid van 'n motorfietsbende is vir die aanval gearresteer.

## Verwysings
## Eksterne skakels
*
Klassisme

: *Moet nie verwar word met Klassisisme nie.* 
**Klassisme**, ook bekend as **klassediskriminasie**, is vooroordeel of diskriminasie op grond van sosiale klas. Dit bevat individuele houdings, gedrag, beleidstelsels en praktyke wat ingestel is om die hoërklas te bevoordeel ten koste van die laerklas.

Sosiale klas verwys na die groepering van individue in 'n hiërargie gebaseer op rykdom, inkomste, opvoeding, beroep en sosiale netwerk.

## Geskiedenis 
Klastrukture bestaan in 'n vereenvoudigde vorm in voor-landbou-samelewings, maar dit het meer kompleks geword en gevestig sedert die stigting van permanente landbou-gebaseerde beskawings met 'n voedseloorskot. 

Klassisme begin om beoefen te word rondom die 18de eeu. Die lys dat mense volgens die laagste status tot die hoogste geklassifiseer is, vanaf die serwe of kleinboere, en voortgesit deur ridders, adellikes, tot die koning of monarg. Moderne klassisme, met minder streng klas strukture, is moeiliker om te identifiseer.In 'n berig van professionele verenigings sê sielkundige Thomas Fuller-Rowell, "Ervarings van [klas] diskriminasie is dikwels subtiel eerder as blatant, en die presiese rede vir onbillike behandeling is vir die slagoffer dikwels nie duidelik nie."

## Sien ook 
* Kaste

## Verwysings 
## Eksterne skakels 
* "People Like Us"  op PBS
* Klas Aksie
Derek Chauvin

**Derek Michael Chauvin** (gebore 19 Maart 1976) is 'n voormalige Amerikaanse polisieman wat skuldig bevind is aan die moord op George Floyd in Minneapolis, Minnesota.

Op 25 Mei 2020 het Chauvin gedurende 'n arrestasie, wat deur drie polisiebeamptes gemaak is, omtrent nege minute  lank op die nek van George Floyd gekniel terwyl Floyd vasgeboei was. Floyd se gesig was teen die pad gedruk terwyl hy uitgeroep het "Ek kan nie asem kry nie". Floyd het daarna gesterf. Chauvin is die volgende dag deur die Minneapolis-polisiekantoor ontslaan. Op 29 Mei is hy gearresteer vir manslag en ander geringer misdade.

Die insident het aanleiding gegee tot verskeie protesoptredes in Minneapolis en oor die hele Verenigde State, wat later regoor die wêreld versprei het.

Chauvin is op 7 Oktober 2020 op borgtog vrygelaat. Sy moordverhoor het op 8 Maart 2021 in Minnesota se vierde geregtelike streekhof begin en op 20 April is daar tot 'n beslissing gekom. Die jurie het hom skuldig bevind op drie aanklagte van tweedegraadse onopsetlike moord en manslag. Ná sy skuldigbevinding is sy borgtog, wat 'n miljoen dollar beloop het, herroep en is hy na polisieaanhouding teruggestuur.

## Bronne 
* McCaskill, Nolan D.; Forgey, Quint. &quot;Derek Chauvin convicted of murdering George Floyd&quot;. Politico. Besoek op 20 April 2021.
* Xiong, Chao; Walsh, Paul; Olson, Rochelle. &quot;Derek Chauvin convicted of murder, manslaughter in death of George Floyd&quot;. Minneapolis Star Tribune. Besoek op 20 April 2021
* Forliti, Amy. &quot;EXPLAINER: What were charges against Chauvin in Floyd death?&quot;. ABC News. Besoek op 21 April 2021.
* Arango, Tim; Dewan, Shaila; Eligon, John; Bogel-Burroughs, Nicholas. &quot;Derek Chauvin Trial Live Updates: Chauvin Found Guilty of Murdering George Floyd&quot;. The New York Times. Besoek op 20 April 2021.
* Vera, Amir (June 2, 2020). &quot;Independent autopsy and Minnesota officials say George Floyd&apos;s death was homicide&quot;. CNN
* 6th juror selected in Chauvin trial, 3rd-degree murder charge reinstated&quot;. fox9.com. FOX9. 11 Maart 2021. Besoek op 12 Maart 2021
Vragmotorbestuurder

'n **Vragmotorbestuurder** of **trokdrywer** is 'n mens wat as deel van sy of haar beroep vragmotors bestuur. Vragmotorbestuurders voorsien geïndustrialiseerde samelewings van 'n noodsaaklike diens deur roumateriaal en vervaardigde goedere tussen fabrieke en handels- en verspreidingssentrums te vervoer.

## Verwysings
Watsonia coccinea

***Watsonia coccinea*** is 'n plant wat tot die genus *Watsonia* behoort en is deel van die fynbos. Die spesie is endemies aan die Wes-Kaap.

## Bronnelys 
* REDLIST Sanbi
* Plants of the World Online
Klerikalisme

duimnael|Spotprent oor die houding van die klerikalisme ten aansien van openbare onderwys (*école laïque*)
Onder **klerikalisme** word gewoonlik verstaan die bemoeienis van die (Rooms-Katolieke) kerklike owerhede met wêreldse sake.

## Verhouding tussen Kerk en staat
Gedurende die ancien régime was kerklike en sekulêre mag nou verweef met mekaar.

Onder invloed van die idees van die Verligting is die skeiding van kerk en staat aan die einde van die 18de eeu in die meeste Wes-Europese lande en die Verenigde State geïmplementeer. Hierdie skeiding kon egter nooit, of sou nooit, ten volle toegepas word nie, en die kerklike owerhede het boonop op verskeie maniere probeer om hul invloed te herwin. Dit kon daartoe lei dat die voorskrifte van die kerklike owerhede opgedwing word aan gelowiges. So kon bepaalde boeke byvoorbeeld verbied word, of bepaal word dat gelowiges nie met iemand van 'n ander geloof mag trou nie of slegs 'n lid van Katolieke organisasie mag wees, of dat hul moet stem vir 'n politieke party met 'n Katolieke grondslag. Kerkowerhede het ook probeer om die onderwys te beïnvloed. Dit het neerslag gevind in die skoolstryd, wat byvoorbeeld in Nederland en België afgespeel het. Daarbenewens het kerkowerhede probeer om staatswetgewing in ooreenstemming met kerkleerstellings te bring. In sekere lande soos Portugal en Spanje en in 'n mindere mate Ierland, het klerikalisme gedy.

Teenoor hierdie ontwikkelinge, wat op sy eie manier in elke land plaasgevind het, het sekulêre teenbewegings ontstaan, soos die  sekularisasie wat in Frankryk plaasgevind het.

Die omgekeerde is ook nie ongewoon nie. In die Verenigde Koninkryk van Nederland (1815-1830) was koning Willem I nadruklik betrokke by godsdienstige aangeleenthede, sowel dié van Protestante as dié van Katolieke. In die Anglikaanse Kerk is die Britse koning of koningin byvoorbeeld formeel die hoof van die denominasie.

## Verhouding tussen kerk en gelowiges 
'n Ander betekenis van die woord "klerikalisme" is die eienskap waarvolgens geestelikes hulself onttrek van wêreldse sake en hul terugtrek in hul eie wêreld met hul eie waarhede, sonder om te besef wat in die werklike wêreld aangaan. In hierdie opsig is die woorde van die prefek van die Vatikaanse-gemeente vir geestelikes, Beniamino Stella  van belang: "Klerikalisme is vir beide priesters en die gewone gelowige skadelik".

## Verwysings
Watsonia confusa

***Watsonia confusa*** is 'n geofiet wat tot die genus *Watsonia* behoort. Die spesie is endemies aan KwaZulu-Natal en die Oos-Kaap.

## Bronnelys 
* REDLIST Sanbi
* Plants of the World Online
Slag van Mutina

[duimnael|regs|Borsbeeld van [Marcus Antonius]]
[duimnael|regs|upright=0.8|Borsbeeld van [Augustus Octavianus|Octavianus]]
Die **Slag van Mutina** (nie te verwar met die veldslag wat tydens die Derde Slaweoorlog plaasgevind het nie) het op 21 April 43 v.C. plaasgevind tussen die magte van Marcus Antonius en dié van Octavianus, Aulus Hirtius en Gaius Vibius Pansa Caetronianus, wat namens die Romeinse Republiek geveg het.

## Aanloop 
'n Jaar na die dood van Julius Caesar het onderhandelinge tussen Marcus Antonius en die Romeinse Senaat 'n doodloopstraat bereik. Antonius was nie gelukkig dat hy sy rol as prokonsul moes vervul in die Romeinse provinsie van Macedonië nie. Hy het uiteindelik besluit om vyf jaar as prokonsul in Gallia Cisalpina te dien. Daar was egter reeds 'n goewerneur in Gallia Cisalpina genaamd Decimus Iunius Brutus Albinus, en Antonius wou gebruik maak van sy Masedoniese legioene om Brutus Albinus te verdryf.

Antonius het die stad Mutina begin beleër in die hoop om Brutus Albinus te verslaan. Die leër van Octavianus is danksy die voorspraak van Marcus Tullius Cicero vanuit die Romeinse senaat na Mutina gestuur om Brutus Albinus te hulp te snel. Die konsuls Aulus Hirtius en Gaius Vibius Pansa Caetronianus is egter aan die hoof van hierdie leër geplaas omdat Octavianius nog nie 'n *imperium* vanaf die senaat ontvang het nie. Daar was reeds 'n botsing tussen die twee partye tydens die Slag van Forum Gallorum, waartydens Pansa dodelik gewond is, maar met die hulp van Hirtius daarin kon slaag om te ontsnap.

## Slag 
Die twee leërs het ses dae na die slag van Forum Gallorum weer ontmoet, hierdie keer by Mutina.  Tydens 'n aanval op Antonius se kamp het Aulus Hirtius gesneuwel, terwyl Pansa steeds gewond was vanweë die vroeëre geveg.  Antonius se leër is verslaan en Octavianus is deur die senaat beveel om die legioene onder sy bevel aan Brutus Albinus oor te gee, maar hy het geweier. Octavianus het geweier om met enige van sy vader se moordenaars saam te werk. Die senaat het Decimus Brutus aangestel om Antonius te vervolg, tot groot ontevredenheid van Octavianus.

## Nasleep 
Antonius het met die oorblyfsels van sy leër na Gallia Transalpina gevlug waar Marcus Aemilius Lepidus besig was om rekrute te verwerf. Die twee het daar by mekaar aangesluit. Toe Octavianus hierdie nuus gehoor het, het hy besluit om met hulle kontak te maak. Hulle het mekaar in Bononia ontmoet en daar die Tweede Triumviraat gestig.  Die driemanskap sou nie lank duur nie, en spoedig sou daar 'n oorlog tussen Octavianus en Marcus Antonius uitbreek waarin Octavianus uiteindelik die oorwinning behaal het.

## Verwysings 
## Antieke bronne 
* Appianus, *Bellum Civile* III 71.
* Cassius Dio, XLVI 38.3–39.1.
* Suetonius, *Divus Augustus* 10.3–11.

## Bronne 
* J. Bleicken, *Augustus*, Berlyn, 1998, p.114.
* T. Holland, *Rubicon, Het einde van de Romeinse Republiek*, Amsterdam, 2010, pp.360–362.
* R. Syme, *The Roman Revolution*, Oxford, 1939, p.174.
Protogeskiedenis

**Protogeskiedenis** is ’n tydperk tussen die voorgeskiedenis en geskiedenis waartydens ’n kultuur of beskawing nog nie skrif ontwikkel het nie, maar ander kulture het reeds die bestaan van sulke groepe in hulle eie geskrifte aangeteken. In Europa word die Kelte en Germane byvoorbeeld as protohistories beskou toe hulle in Griekse en Romeinse bronne begin verskyn het.

Protogeskiedenis kan ook verwys na die oorgangstydperk tussen die begin van geletterdheid in ’n gemeenskap en die skryfwerk van die eerste historici. Die bewaring van ’n mondelinge tradisie kan sake ingewikkelder maak, want hulle kan ’n sekondêre historiese bron wees vir selfs vroeëre gebeure. Koloniale lande wat uit ’n geletterde en ongeletterde groep bestaan, word ook as protohistoriese situasies bestudeer.

Verder kan die term verwys na ’n tydperk waarin gefragmenteerde en eksterne historiese dokumente ontdek is wat nie noodwendig ’n ontwikkelde skryfstelsel behels nie. Die Proto-Drie Koninkryke-tydperk van Korea en Yayoi-tydperk van Japan, waaroor vroeë Europese ontdekkingsreisigers geskryf het, kan hiervolgens as prehistories beskou word.

## Chronologie
Nes met voorgeskiedenis, is dit soms vir antropoloë moeilik om te bepaal of ’n kultuur prehistories of protohistories is. Data wissel aansienlik van kultuur tot kultuur, streek tot streek en selfs volgens die spesifieke datumstelsel wat gebruik word om tydperke aan te dui.

In sy eenvoudigste vorm volg protogeskiedenis dieselfde chronologie as voorgeskiedenis en is dit geskoei op die tegnologiese vordering van ’n volk met betrekking tot metallurgie:

*Kopertydperk, of Kopersteentydperk
*Bronstydperk
*Ystertydperk

## Verwysings
## Skakels
Meyerbrug

Die **Meyerbrug** (oorspronklik Meijerbrug) oorspan die Klein Olifantsrivier by Middelburg, Mpumalanga.

Die brug van  gekapte klip is op die pad na Stoffberg, Roossenekal en Steelpoort. Op 16 Oktober 1895 het die Uitvoerende Raad van die Zuid-Afrikaansche Republiek met hul besluit nr. 698 toestemming gegee vir die bou van die brug en in 1896 het die Italiaanse bou-aannemer Celso Giri die projek uitgevoer. Weens die homogene sandsteenkleur van die klip was dit destyds een van die mooiste boogbrûe in Suider-Afrika. Alhoewel die brug in ‘n goeie toestand is, voldoen dit reeds al jare lank  nie meer aan die moderne verkeersvereistes nie en is ‘n moderne brug langsaan gebou.

Dit is genoem na Isaac Johannes Meijer, die lid vir Middelburg in die Tweede Voksraad van die ZAR.

‘n Buitengewone pad- en brugbouprojek is tussen 1887 en 1898 onder leiding van Sytze Wierda in die ZAR onderneem. 21 groot padbrûe is in die periode ontwerp en gebou om die kontak tussen Pretoria en die platteland te verbeter.

Die Meyerbrug is in 1968 tot monument verklaar.

## Bibliografie
*Oberholster, J.J.: Die Historiese Monumente van Suid-Afrika. Kaapstad: Die Kultuurstigting Rembrandt van Rijn op versoek van die Raad vir Nasionale Gedenkwaardighede, 1972.
NRC Handelsblad

duimnael|regs|Voorblad van die 10 Mei 1940-uitgawe van die Algemeen Handelsblad. 
duimnael|regs|'n Paar manne sit en lees die *Algemeen Handelsblad*
[duimnael|regs|'n Byvoegsel uit 1898 met [Wilhelmina van Nederland|Prinses Wilhelmina en haar vader ]]
***NRC Handelsblad***, dikwels afgekort as ***NRC***, is 'n Nederlandse dagblad wat gepubliseer word deur NRC Media. Dit word algemeen beskou as Nederland se "koerant van rekord".

Die *NRC Handelsblad* is die eerste keer op 1 Oktober 1970 gepubliseer, na die samesmelting van die Amsterdamse koerant *Algemeen Handelsblad* (In 1828 gestig deur J.W. van den Biesen) en die Rotterdamse *Nieuwe Rotterdamsche Courant* (In 1844 gestig deur Henricus Nijgh). Na 'n dispuut met die nuwe eienaars het Donker op 26 April 2010 bedank.  Sy is vervang deur Peter Vandermeersch. 

In 2014 was die NRC se oplaag 188,500 eksemplare, wat dit in die 4de plek geplaas het. 

In 2015 is die NRC Media-groep deur die Belgiese maatskappy Mediahuis aangeskaf.

## Geskiedenis van Algemeen Handelsblad en Nieuwe Rotterdamsche Courant 
### Algemeen Handelsblad 
Die ***Algemeen Handelsblad*** was 'n invloedryke Amsterdamse liberale dagblad wat tussen 1828 en 1970 gepubliseer is. Dit is in 1828 gestig deur J.W. van den Biesen, 'n aandelemakelaar. Die koerant het nuus verskaf oor handel, die aandelemark en banksake. Mettertyd het die koerant ook politieke artikels begin gepubliseer.

Op die kruin van sy gewildheid—vanaf die Tweede Vryheidsoorlog, toe dit 'n voorstander van die Boere se saak was, tot die Tweede Wêreldoorlog—is dit geredigeer deur Charles Boissevain. Die koerant was liberaalgesind. 

### Nieuwe Rotterdamsche Courant 
Die ***Nieuwe Rotterdamsche Courant*** was 'n invloedryke Rotterdamse liberale dagblad wat tussen 1844 en 1970 gepubliseer is. Dit is in 1844 deur Henricus Nijgh gestig. Die koerant het in 1970 met die *Algemeen Handelsblad* saamgesmelt om die *NRC Handelsblad* te vorm.

## Joernaliste
Joernaliste wat vir *NRC Handelsblad* gewerk het sluit Henk Hofland, Hans van Mierlo, Marc Chavannes, Geert Mak, Karel van Wolferen, Jérôme Louis Heldring, Joris Luyendijk, Marjon van Royen, Derk Jan Eppink, Adriaan van Dis, Ben Knapen en Paul Marijnis in.

NRC1.JPG|NRC (Rokin, Amsterdam)
NRC2.JPG

## Verwysings
## Eksterne skakels
*
Chobedistrik

**Chobedistrik** is 'n administratiewe distrik in die noordelike deel van Botswana, met die hoofsetel in Kasane. In 2001 is dit saamgevoeg met Ngamiland, en tot 2006 het dit die Noordwes-distriksraad as plaaslike regering met Ngamiland gedeel. Chobe Nasionale Park is in die Chobedistrik. Die totale bevolking van die distrik was 23 347 in 2011, vergeleke met 18 258 in 2001. Die bevolkingsaanwas gedurende die dekade was 2,49. Die totale aantal werkers was 12 059 met 6 113 mans en 5 947 vroue, waarvan die meerderheid in die openbare administrasie werk.
links|duimnael|200x200px| Wildernisarea in die Chobe Nasionale Park

Kasane en Chobe Nasionale Park, die tweede grootste nasionale park in die land, is die belangrikste toeriste-aantreklikhede in die distrik. Chobe Nasionale Park het ook die grootste bevolking olifante in Afrika. Die distrik deel die internasionale grens van die land met Namibië en Zambië in die noorde, Zimbabwe in die ooste, en grens ook aan die Noordwes-distrik van die land.

Die distrik bestaan uit nege dorpe, naamlik Kasane, Kachikau, Kazungula, Kavimba, Lesoma, Mabele/Muchinje, Parakarungu, Pandamatenga en Satau. Kasane is die stadsentrum van die distrik.

## Verwysings
Trouw

duimnael|regs|Die voormalige *Trouw*gebou in Wibautstraat in November 2009
duimnael|regs|*Trouw*-logo op die toenmalige *Trouw*gebou
***Trouw*** is 'n Nederlandse koerant. Dit is in 1943 tydens die Tweede Wêreldoorlog gestig as 'n ortodokse Protestantse ondergrondse koerant. Dit word sedert 2009 besit deur DPG Media   (tot 2019 bekend as De Persgroep). Die hoofkwartier is geleë in Jacob Bontiusplaats 9 . Cees van der Laan is tans die hoofredakteur. 

In 2012 het dit die Europese Koerant-toekenning ontvang. 

## Geskiedenis
Die naam van die koerant is destyds gekies om getrouheid en lojaliteit aan God en land te weerspieël, ondanks die Duitsers se besetting van Nederland.

*Trouw* is tydens die Tweede Wêreldoorlog deur lede van die Nederlandse Protestantse weerstandsbeweging gestig. Honderde mense wat betrokke was by die vervaardiging en verspreiding van die koerant is tydens die oorlog in hegtenis geneem en van kant gemaak. Die koerant is tydens die oorlog weens 'n gebrek aan papier met ongereeldheid gepubliseer. In 1944 het die Duitse besettingsmagte probeer om die publikasie daarvan in die wiele te ry deur 23 van die koerant se koeriers gevange te neem. Hulle het 'n ultimatum aan die leiers van *Trouw* gerig; die redaksie het egter nie aan die Duitsers se eise toegegee nie, en gevolglik is al die gevanges tereggestel. Wim Speelman, die medestigter van *Trou*, was een van die persone wat tydens die oorlog sy lewe verloor het weens betrokkenheid by die koerant. 

Na die oorlog het die blad 'n dagblad geword. In 1967 het die hoofredakteur van die koerant dit duidelik gemaak dat *Trouw* nie slegs 'n koerant vir Christene moes wees nie; dit moes 'n koerant vir almal wees. Met verloop van tyd het die persentasie lesers van *Trouw* wat tot die Gereformeerde kerke behoort aansienlik gekrimp: in 1965 het 69% van die lesers tot een van die kerke behoort, maar teen 1979 het dit gedaal tot 48% en teen 1999 tot 28%. Die sirkulasie aan die einde van die 20ste eeu was bietjie meer as 133,000. 

Op 3 Februarie 2005 het *Trouw* sy formaat van breëblad na kompak verander.  Die koerant het in 2005 in sy eie woorde gesê dat dit hul voorneme is om " 'n koerant te bly wat gewortel is in 'n Christelike tradisie, en om 'n bron van nadenke en inspirasie te wees vir almal, kerkgangers of nie, wat die behoefte het aan morele en geestelike onderskraging." 

Vandag is *Trouw* deel van *De Persgroep Nederland*, welke naam aan die voormalige PCM-groep gegee is nadat die Belgiese uitgewery *De Persgroep* in die somer van 2009 'n meerderheidsbelang in PCM gekoop het. *NRC Handelsblad*, *Het AD*, *Het Parool* en *de Volkskrant* behoort ook aan De Persgroep Nederland.

## Verwysings
## Eksterne skakels
*  (in Nederlands)
* Illegale Trouw (in Nederlands), ondergrondse uitgawes wat tussen 1943 en 1945 uitgegee is
Algemeen Dagblad

duimnael|regs|Die koerant se handelsmerk
Die ***Algemeen Dagblad*** of ***AD*** is 'n Nederlandse dagblad uitgegee in Rotterdam, Nederland.

## Geskiedenis
Die *Algemeen Dagblad* is in 1946 gestig.  Die koerant se hoofkwartier is geleë in Rotterdam. Dit fokus op nuus wat betrekking het op die streek waarin dit geleë is, wat die stede en streke rondom Rotterdam, Utrecht en Den Haag insluit. In Suid-Holland en Utrecht word dit saam met plaaslike dagkoerante gepubliseer en versprei. en gepubliseer deur PCM Uitgevers NV.

*AD* sluit 'n aanvullende streeksuitgawe in, in die distrikte wat voorheen gedien is deur hierdie streekskoerante. Twee van hulle, die *AD Haagsche* (vir die Den Haagse streek) en die *AD Rotterdams Dagblad* (vir die Rotterdamse streek) word albei uitgegee in 'n oggend- en aanduitgawe. 

* *Rotterdams Dagblad* -> *AD Rotterdams Dagblad*
* *Goudsche Courant* -> *AD Groene Hart*
* *Rijn & Gouwe* -> *AD Groene Hart*
* *Haagsche Courant* -> *AD Haagsche Courant*
* *Utrechts Nieuwsblad* -> *AD Utrechts Nieuwsblad*
* *Amersfoortsche Courant* -> *AD Amersfoortsche Courant*
* *De Dordtenaar -> *AD De Dordtenaar*
* *Dagblad Rivierenland* -> *AD Rivierenland*

### Hoofredakteure
## Sirkulasie
Van 1995 tot 1996 het *AD'' 'n oplaag van 401,000 eksemplare gehad, wat dit die tweede beste verkoper in die land gemaak het.  In 2001 was sy oplaag 335,000 eksemplare. In 2013 was die koerant na *De Telegraaf* in tweede plek wat sy aantal inskrywers betref. In 2017 het dié oplaag egter gedaal tot 341,249.

## Verwysings
Kgalagari (taal)

**Kgalagari** is een van die Bantoetale wat in Botswana, langs die Suid-Afrikaanse grens gepraat word. Dit word deur ongeveer 40 000 mense gepraat.  In die taal staan dit bekend as *Shekgalagari*.

## Klassifikasie 
Kgalagari (ook weergegee as *Kgalagadi, Kgalagarhi, Khalagari, Khalakadi, Kxhalaxadi, Qhalaxarzi, Shekgalagadi, Shekgalagari of Kqalaqadi* ) is die naaste verwant aan Tswana, en is tot onlangs as 'n dialek van Tswana geklassifiseer. 

Dialekte sluit in *Shengologa, Sheshaga, Shebolaongwe, Shelala, Shekhena, Sheritjhauba* en *Shekgwatheng.*
De Volkskrant

[duimnael|regs|Die voormalige hoofkwartier in [Amsterdam-Oost]]
[duimnael|regs|Die teenswoordige hoofkwartier in [Amsterdam-Centrum]]
***de Volkskrant*** is 'n Nederlandse dagblad. Dit is in 1919 gestig en beskik oor 'n nasionale oplaag van omtrent 250,000 eksemplare.

Dit was voorheen een van die voorste sentrumlinkse breëblad koerante, maar is vandag 'n mediumgrootte koerant van die sentrum. Pieter Klok is tans die hoofredakteur. 

## Geskiedenis
*De Volkskrant* is in 1919 gestig  en is sedert 1921 'n dagblad. *De Volkskrant* was oorspronklik 'n Katolieke koerant  Die koerant het in die 1960's 'n linksegesinde koerant geword maar in 1980 sy standpunt begin versag.   Op 23 Augustus 2006 het *de Volkskrant* sy 25 000ste uitgawe gepubliseer.

In 1968 het *de Volkskrant* en *Het Parool* se eienaars saamgesmelt in 'n nuwe entiteit genaamd *De Perscombinatie*. *Het Parool* het beheer gekry as gevolg van 'n groter belegging in die ouermaatskappy. *De Perscombinatie* het met gesamentlike drukwerk begin. In 1975 het *Trouw* hierby aangesluit. In 1994 het *De Perscombinatie* vir Uitgeverij Meulenhoff & Co aangekoop, waarna hulle voortaan sou bekendstaan as *PCM Uitgevers*. In 1995 het PCM die groter Nederlandse Dagblad Unie, die eienaars van die *Algemeen Dagblad* en *NRC Handelsblad*, aangeskaf. In 1996 het PCM *de Volkskrant* aangeskaf. PCM is in 2009 deur *De Persgroep* van België aangekoop, en in Desember 2009 herdoop tot *De Persgroup Nederland*, tans bekend as *DPG Media Nederland*.

In 2010 het Pieter Broertjes sy 20-jaar-lange termyn as hoofredakteur voltooi.  In 2013 is *de Volkskrant* bekroon met die Europese Koerant-toekenning in die kategorie nasionale koerante. 

In Oktober 2006 het *de Volkskrant* aangekondig dat hy van voornemens is om 'n gratis weergawe van die publikasie te publiseer wat gerig sal wees op jongmense.  Aangesien PCM nooit toestemming verleen het nie, het dit nooit gerealiseer nie.

## Oplaag
In 2001 was *De Volkskrant* se oplaag 335,000 eksemplare. Die daaglikse oplaag van die koerant was in 2002 326,000 eksemplare, wat gedaal het tot ongeveer 235,000 in 2011. Die koerant het sedertdien heelwat ingeboet in sirkulasie. Die gedrukte oplaag is egter steeds die derde hoogste in Nederland, na *De Telegraaf* en *Algemeen Dagblad*.

## Lettertipe
Die lettertipe *Capitolium News* deur Gerard Unger (2006) is sedert Desember 2006 die hoof-lettertipe van *de Volkskrant*.

## Verwysings
## Eksterne skakels
*  (in Nederlands)
Watsonia galpinii

***Watsonia galpinii *** is 'n plant wat tot die genus *Watsonia* behoort en is deel van die fynbos. Die spesie is endemies aan die Oos-Kaap en die Wes-Kaap.

## Galery 

Watsonia galpinii - Flickr - Ragnhild & Neil Crawford.jpg
Watsonia galpinii ^ Decapotoma lunata - Flickr - Ragnhild & Neil Crawford.jpg
Watsonia galpinii-4 - Flickr - Ragnhild & Neil Crawford.jpg
Watsonia galpinii-5 - Flickr - Ragnhild & Neil Crawford.jpg

## Bronnelys 
* REDLIST Sanbi
* Plants of the World Online
Watsonia gladioloides

***Watsonia gladioloides*** is 'n plant wat tot die genus *Watsonia* behoort. Die spesie is inheems aan Eswatini, KwaZulu-Natal, Lesotho en die Oos-Kaap.

## Bronnelys 
* REDLIST Sanbi
* Plants of the World Online
Watsonia humilis

***Watsonia humilis*** is 'n plant wat tot die genus *Watsonia* behoort en is deel van die fynbos. Die spesie is endemies aan die Wes-Kaap. Die plant het 90% van sy historiese habitat afgestaan aan voorstedelike ontwikkeling en landbou aktiwiteite. Die bedreiging hou aan en indringerplante het ook 'n bedreiging geraak. Daar is tans net twee subpopulasies bekend, een by Gordonsbaai - minder as 50 plante - en 'n tweede in die Breederiviervallei naby Wolseley. Laasgenoemde was eers in 2012 ontdek.

## Bronnelys 
* REDLIST Sanbi
* Plants of the World Online
Watsonia hysterantha

Die **Saldanha watsonia** (*Watsonia hysterantha*) is 'n plant wat tot die genus *Watsonia* behoort en is deel van die fynbos. Die spesie is endemies aan die Wes-Kaap en kom van Saldanha tot by Langebaan voor. Die plant word bedreig deur stedelike en industriële ontwikkeling.

## Bronnelys 
* REDLIST Sanbi
* Plants of the World Online
Lys van administrateurs van voormalige Suid-Afrikaanse provinsies

duimnael| Kaart van die provinsies van Suid-Afrika, 1910–1976.
duimnael| Kaart van die provinsies van Suid-Afrika, 1976–1994.
Hierdie artikel gee 'n lys van die **administrateurs van voormalige Suid-Afrikaanse provinsies**. Dit omvat die tydperk van 1910 tot 1994, toe Suid-Afrika in vier provinsies verdeel is, naamlik: Kaapprovinsie, Natal, Oranje-Vrystaat en Transvaal. Voor die provinsies tot stand gekom het, is die gebied verdeel in vier Britse kolonies: Kaapkolonie, Natalkolonie, Oranjerivierkolonie en Transvaalkolonie.

Die provinsies is tot stand gebring as gevolg van die stigting van die Unie van Suid-Afrika in 1910, en is afgeskaf nadat die Republiek van Suid-Afrika (gestig in 1961) die eerste algemene verkiesing na apartheid in 1994 gehou het.

## Kaapprovinsie 
duimnael| Kaart van die Kaapprovinsie (*rooi*) in Suid-Afrika.

## Natal 
duimnael| Kaart van die Natal provinsie (*rooi*) in Suid-Afrika.

## Oranje-Vrystaat 
duimnael| Kaart van die Oranje-Vrystaat provinsie (*rooi*) in Suid-Afrika.

## Transvaal 
duimnael| Kaart van die Transvaal Provinsie (*rooi*) in Suid-Afrika.

## Sien ook 
* Provinsies van Suid-Afrika

## Eksterne skakels 
* Wêreldstaatsmanne – Suid-Afrika (provinsies)
Jip en Janneke

[duimnael|regs|Standbeeld van Jip en Janneke in [Zaltbommel, Nederland]]
***Jip en Janneke*** is 'n Nederlandse kinderboekreeks wat geskryf is deur Annie M.G. Schmidt en geïllustreer is deur Fiep Westendorp. Die reeks is bekend vir sy eenvoud, skerpsinnigheid en spitsvondigheid.

Die reeks is oorspronklik geskryf vir Het Parool. Tussen 13 September 1952 en 7 September 1957 is 'n weeklikse episode van ongeveer 250 woorde gepubliseer. Elke episode is 'n onafhanklike verhaal op sigself. Die verhale is later versamel en as boeke gepubliseer. 

Die reeks is in 'n aantal tale vertaal, waaronder Standaardmandaryns (getiteld *Yǐyǐ hé Yāyā*, Vereenvoudigde Chinees: 乙 乙 和 丫丫), Hebreeus,  en Latyn (getiteld *Jippus et Jannica*).  Drie Engelse weergawes is gepubliseer. *Mick and Mandy*, 'n verwerking met die oorspronklike illustrasies en *Bob and Jilly*, vertalings met nuwe illustrasies, is nie meer in druk nie. In 2008 het die Nederlandse uitgewer Querido 'n nuwe vertaling deur David Colmer van die eerste boek van die reeks, met die oorspronklike illustrasies, gepubliseer (*Jip and Janneke*).

Die reeks het 'n gewilde ikoon geword en het 'n groot hoeveelheid handelsware geïnspireer. Een van die bekendstes hiervan is Jip en Janneke-bubbelsap, 'n niealkoholiese limonadegaskoeldrank wat in sjampanjestyl plastiekbottels verkoop word.

Jip en Janneke het die afgelope jare deel van 'n uitdrukking geword: "Jip-en-Janneketaal" is 'n uitdrukking wat "eenvoudige taal" of "leketaal" beteken. Dit word meestal in die konteks van die politiek gebruik wanneer politici van mening is dat hulle hul idees in "Jip-en-Janneketaal" moet uitdruk om mense te laat verstaan waarvan hulle praat. 

## Boeke 
;Oorspronklike reeks
* (1953) *Jip en Janneke* 
* (1954) *De groeten van Jip en Janneke* 
* (1955) *Hop maar Jip en Janneke* 
* (1956) *Daar gaan Jip en Janneke* 
* (1957) *Een zoentje van Jip en Janneke* 
* (1958) *Goed zo, Jip en Janneke* 
* (1959) *Pas op, Jip en Janneke* 
* (1960) *Eventjes lachen, Jip en Janneke* 

;Heruitgereikte reeks
* (1963) *Jip en Janneke: Eerste boek* 
* (1964) *Jip en Janneke: Tweede boek* 
* (1964) *Jip en Janneke: Derde boek* 
* (1964) *Jip en Janneke: Vierde boek* 
* (1965) *Jip en Janneke: Vijfde boek* 

;Omnibus
* (1977) *Jip en Janneke* 

## Verwysings